Afgørelse truffet af Det Blandede EØS-udvalg

nr. 9/2002

af 1. februar 2002

om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev sidst ændret ved afgørelse nr. 163/2001 truffet af Det Blandede EØS-udvalg den 11. december 2001(1).

(2) Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald(2) bør indarbejdes i aftalen.

(3) Kommissionens beslutning 2001/118/EF af 16. januar 2001 om ændring af beslutning 2000/532/EF for så vidt angår listen over affald(3) bør indarbejdes i aftalen.

(4) Kommissionens beslutning 2001/119/EF af 22. januar 2001 om ændring af beslutning 2000/532/EF om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald(4) bør indarbejdes i aftalen -

TRUFFET FØLGENDE AFGØRELSE:

Artikel 1

Punkt 27, andet led (Rådets direktiv 75/442/EØF) i bilag XX til aftalen affattes således:

"32000 D 0532: Kommissionens beslutning 2000/532/EF af 3. maj 2000 (EFT L 226 af 6.9.2000, s. 3)."

Artikel 2

Punkt 32aa (Rådets beslutning 94/904/EF) i bilag XX til aftalen affattes således:

"32000 D 0532: Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald (EFT L 226 af 6.9.2000, s. 3), ændret ved:

- 32001 D 0118: Kommissionens beslutning 2001/118/EF af 16. januar 2001 (EFT L 47 af 16.2.2001, s. 1)

- 32001 D 0119: Kommissionens beslutning 2001/119/EF af 22. januar 2001 (EFT L 47 af 16.2.2001, s. 32).

Bestemmelserne i beslutningen gælder i forbindelse med aftalen med følgende tilpasning:

Liechtenstein kan for farligt affald, der er bortskaffet eller nyttiggjort i Schweiz, anvende schweiziske forskrifter vedrørende farligt affald, som gælder i Liechtenstein i henhold til traktaten af 29. marts 1923 om optagelse af Fyrstendømmet Liechtenstein i den schweiziske toldunion, idet disse forskrifter garanterer et miljøbeskyttelsesniveau svarende til det, der er omhandlet i Rådets direktiv 75/442/EØF, ændret ved direktiv 91/156/EØF, i Rådets direktiv 91/689/EØF og i Rådets forordning (EØF) nr. 259/93."

Artikel 3

Teksterne til beslutning 2000/532/EF, 2001/118/EF og 2001/119/EF på islandsk og norsk, som vil blive offentliggjort i EØS-tillægget til De Europæiske Fællesskabers Tidende, er autentiske.

Artikel 4

Denne afgørelse træder i kraft den 2. februar 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 1. februar 2002.

På Det Blandede EØS-udvalgs vegne

P. Westerlund

Formand

(1) EFT L 65 af 7.3.2002, s. 44.

(2) EFT L 226 af 6.9.2000, s. 3.

(3) EFT L 47 af 16.2.2001, s. 1.

(4) EFT L 47 af 16.2.2001, s. 32.

(5) Ingen forfatningsmæssige krav angivet.